Пралескі  
*Віктар Гардзей*

На выспы і на ўзлескі,

На сонечны прыгрэў

Разбегліся пралескі

3-пад азалелых дрэў.

Набраклі сокам клёны.

Пах кружыць галаву.

Спусціўся дождж зялёны

На лес і на траву.

Тут ранкам урачыстым

Затрубіць лось у рог.

Блакітна ў небе чыстым.

Блакітны мокры лог.

Пралескамі з ахвотай

Любуюцца вясной

Іх вабнаю пяшчотай,

Іх дзіўнаю красой.

I там, і тут усплёскі

Блакітнага святла,

I ўжо на ўзлесак з вёскі

Кіруецца пчала.